Wigad-nni qqaren-asen: - Xaṭi ad nennes dagi ar sbaḥ ad nuɣal ɛeddan jjan-ten sarsen-ten wa zdat wa icekkaren-nni , nutni qimen mebɛid tsen , ar d-yali wass ad ten-ḍegren i lḥut . Almi i inessef yiḍ yerra-d kan s lexbar i yiman-is ulac lbarwi , iɛedda icerreg acekkar-nni isufeɣ-d aqarruy-is , ikumasi acerreg deg wid n wayetma-s , carreh , carreg , carreg almi iten-id-yessufeɣ akk , dɣa rewlen akk kra yekka yiḍ d tazla , almi yuli wass , tefrari-d tafat ḥebsen deg yiwen umṭiq kessen , tetten rbiɛ , yenɣa-ten ccar , teddun kessen deg lexla.